ฉัตรชัย พรหมเลิศ

ฉัตรชัย พรหมเลิศ (เกิด 19 กุมภาพันธ์ พ.ศ. 2504) ข้าราชการพลเรือนชาวไทย อดีตปลัดกระทรวงมหาดไทย อดีตอธิบดีกรมป้องกันและบรรเทาสาธารณภัย และอดีตผู้ว่าราชการจังหวัดลพบุรี ปัจจุบันดำรงตำแหน่ง ประธานกรรมการบริษัท ปตท. จำกัด (มหาชน), กรรมการผู้ทรงคุณวุฒิในคณะกรรมการข้าราชการตำรวจ (ก.ตร.) และประธานกรรมการป้องกันและปราบปรามการฟอกเงิน (ปปง.) อดีตกรรมการสภา มหาวิทยาลัยราชภัฏเทพสตรี

 ประวัติ 
ฉัตรชัย พรหมเลิศ มีชื่อเล่นว่า ฉิ่ง ทำให้บรรดานักข่าวสายการเมืองเรียกติดปากว่า บิ๊กฉิ่ง‘บิ๊กฉิ่ง’ปัดไม่จริง2ป.สั่งตั้งพรรคการเมืองสำรอง ยันเป็นขรก.36ปีรู้อะไร‘ควร-ไม่ควร’ หรือ ปลัดฉิ่ง เกิดเมื่อวันที่ 19 กุมภาพันธ์ พ.ศ. 2504 ที่ตำบลตะเคียนทอง อำเภอกาญจนดิษฐ์ จังหวัดสุราษฎร์ธานี ด้านชีวิตครอบครัวสมรสกับ ดร.ปฤถา พรหมเลิศ ประธานชมรมแม่บ้านมหาดไทย นายกสมาคมแม่บ้านมหาดไทย อดีตนายกเหล่ากาชาดจังหวัดลพบุรี

 การศึกษา 
ฉัตรชัย พรหมเลิศ จบการศึกษาระดับมัธยมศึกษาจาก โรงเรียนสามเสนวิทยาลัย ระดับปริญญาตรี รัฐศาสตรบัณฑิตและระดับปริญญาโท รัฐประศาสนศาสตรมหาบัณฑิต จาก คณะรัฐศาสตร์ จุฬาลงกรณ์มหาวิทยาลัย (สิงห์ดำ) รุ่น 32ไฟเขียว’บิ๊กฉิ่ง’สิงห์ดำรุ่น 32 นั่งปลัดมหาดไทย ได้รับปริญญาดุษฎีบัณฑิตกิตติมศักดิ์ สาขารัฐประศาสนศาสตร์ จากมหาวิทยาลัยเวสเทิร์น ในปี พ.ศ. 2559 
ปริญญาสถาปัตยกรรมศาสตร์ดุษฎีบัณฑิตกิตติมศักดิ์ (สถาปัตยกรรม) จากมหาวิทยาลัยเทคโนโลยีราชมงคลธัญบุรี ในปี พ.ศ. 2563คำประกาศเกียรติคุณและปริญญารัฐศาสตรดุษฎีบัณฑิตกิตติมศักดิ์ สาขาวิชาการเมืองการปกครอง มหาวิทยาลัยราชภัฏสวนสุนันทา ในปี พ.ศ. 2566 ปริญญาปรัชญาดุษฎีบัณฑิตกิตติมศักดิ์ สาขาวิชารัฐประศาสนศาสตร์ มหาวิทยาลัยมหาสารคาม ในปี พ.ศ. 2567

หลักสูตรการป้องกันราชอาณาจักร (วปอ.) วิทยาลัยป้องกันราชอาณาจักร รุ่นปี พ.ศ. 2549

หลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 16 สถาบันพระปกเกล้า พ.ศ. 2556

หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 17 พ.ศ. 2557

หลักสูตรผู้บริหารกระบวนการพัฒนายุติธรรมระดับสูง (บ.ย.ส.) รุ่นที่ 19 พ.ศ. 2557

หลักสูตรหลักนิติธรรมเพื่อประชาธิปไตย (นธป.) รุ่นที่ 5 สำนักงานศาลรัฐธรรมนูญ พ.ศ. 2560

 รับราชการ 
ฉัตรชัย พรหมเลิศ เริ่มต้นรับราชการครั้งแรกเมื่อวันที่ 13 สิงหาคม พ.ศ. 2527 ในตำแหน่งปลัดอำเภอ (เจ้าพนักงานปกครอง ระดับ 3) อำเภอดงหลวง จังหวัดมุกดาหาร จากนั้นจึงได้รับการแต่งตั้งให้ดำรงตำแหน่งสูงขึ้น จนกระทั่งได้รับแต่งตั้งขึ้นสู่ตำแหน่งรองอธิบดีกรมป้องกันและบรรเทาสาธารณภัย และดำรงตำแหน่งผู้ว่าราชการจังหวัดลพบุรี เมื่อ พ.ศ. 2552  ประกาศสำนักนายกรัฐมนตรี เรื่อง แต่งตั้งข้าราชการพลเรือนและให้ข้าราชการพลเรือนพ้นจากตำแหน่ง ราชกิจจานุเบกษา เล่ม ๑๒๖ ตอน ๑๕๒  ง พิเศษ หน้า ๑๓ ๑๔ ตุลาคม ๒๕๕๒  ในสมัยรัฐบาลของอภิสิทธิ์ เวชชาชีวะ  ต่อมามีผลงานโดดเด่นในขณะนั้นคือ การแก้ไขปัญหาอุทกภัยในประเทศไทย พ.ศ. 2554ทุกสีทุกสิงห์ ขานรับว่าที่ “ปลัดฉิ่ง”  เหมาะแก่ยุคปรองดอง ก่อนที่ พ.ศ. 2555 จะได้ดำรงตำแหน่งอธิบดีกรมป้องกันและบรรเทาสาธารณภัยแทนนาย วิบูลย์ สงวนพงศ์ ประกาศสำนักนายกรัฐมนตรี เรื่อง แต่งตั้งข้าราชการพลเรือน ราชกิจจานุเบกษา เล่ม ๑๒๙ ตอน ๑๔๙ ง พิเศษ หน้า ๘ ๑ ตุลาคม ๒๕๕๕  และ อดีตกรรมการศูนย์รักษาความสงบ (ศรส.)​ ในรัฐบาลของยิ่งลักษณ์ ชินวัตร

ฉัตรชัย พรหมเลิศ ได้รับการแต่งตั้งให้ดำรงตำแหน่งปลัดกระทรวงมหาดไทย ตั้งแต่วันที่ 1 ตุลาคม พ.ศ. 2560 ประกาศสำนักนายกรัฐมนตรี เรื่อง แต่งตั้งข้าราชการพลเรือน (นายฉัตรชัย พรหมเลิศ) ราชกิจจานุเบกษา เล่ม ๑๓๔ ตอน ๒๑๒ ง พิเศษ หน้า ๘ ๒๘ สิงหาคม ๒๕๖๐  ในสมัยรัฐบาล (คสช.) และเป็นกรรมการในคณะกรรมการหลายคณะ อาทิ ประธานกรรมการในคณะกรรมการการไฟฟ้านครหลวง ประธานกรรมการในคณะกรรมการการไฟฟ้าส่วนภูมิภาค ประธานกรรมการการปะปาส่วนภูมิภาค  คณะกรรมการหลักประกันสุขภาพแห่งชาติhttps://www.nhso.go.th/files/userfiles/file/2017/005/CV5.pdf คณะกรรมการสำรวจการกักตุนโภคภัณฑ์ และคณะกรรมการโรคติดต่อแห่งชาติ เป็นต้น ในปี พ.ศ. 2562 เขาเป็นปลัดกระทรวงมหาดไทยคนแรกที่เป็นกรรมการ ศูนย์คุณธรรม (องค์การมหาชน)

ฉัตรชัย พรหมเลิศ มีบทบาทสำคัญในการบริหารจัดการในช่วงที่ โควิด-19 เริ่มแพร่ระบาดในประเทศไทย โดยได้รับมอบหมายให้ปฏิบัติหน้าที่ต่างๆ อาทิ หัวหน้าผู้รับผิดชอบในการแก้ไขสถานการณ์​ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร, เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง​ กระทรวงมหาดไทย​  หัวหน้าศูนย์ปฏิบัติการด้านมาตรการป้องกันและช่วยเหลือประชาชนคำสั่งนายกรัฐมนตรีที่ 6/2563หัวหน้าศูนย์ปฏิบัติการกระจายหน้ากากและเวชภัณฑ์สำหรับประชาชน ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ประกาศสำนักนายกรัฐมนตรีเรื่องแต่งตั้งประธานกรรมการและกรรมการในคณะกรรมการการไฟฟ้าส่วนภูมิภาค เป็นประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) กรรมการในคณะกรรมการกำกับดูแลด้านผู้ได้รับผลกระทบจากการแพร่ระบาดของโรคโควิด-19 เป็นกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19)มติคณะรัฐมนตรี 13 สิงหาคม 2563 และใน วันที่ 5 พฤษภาคม ​2564​ ได้รับแต่งตั้ง​เป็น รองผู้อำนวยการ​ศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล 

 หลังเกษียณอายุราชการ 
ฉัตรชัย พรหมเลิศ ดำรงตำแหน่งปลัดกระทรวงมหาดไทยนานถึง 4 ปี (2560-2564) ซึ่งภายหลังเกษียณอายุราชการ ยังคงได้รับความไว้วางใจให้ดำรงตำแหน่งสำคัญ อาทิ  กรรมการผู้ทรงคุณวุฒิในคณะกรรมการป้องกันและปราบปรามการฟอกเงิน ประธานกรรมการป้องกันและปราบปรามการฟอกเงิน (ประธาน ปปง.) แทน การลาออกของ พล.ต.ต.ปิยะพันธ์ ปิงเมือง

รวมไปถึงได้รับการเลือกตั้งให้ดำรงตำแหน่ง คณะกรรมการข้าราชการตำรวจ (ก.ตร.) ผู้ทรงคุณวุฒิ ประเภท(ข) โดยได้รับคะแนนเลือกตั้งจากนายตำรวจระดับรองผู้กำกับการขึ้นไปทั้งประเทศ ผลปรากฎว่าได้รับคะแนนเลือกตั้งมาเป็นอันดับที่ 1 ในการเลือก ก.ตร. ผู้ทรงคุณวุฒิ ประเภท(ข)

ในปี พ.ศ. 2566 นายฉัตรชัย เป็น ประธานกรรมการบริหาร หน่วยบริหารและจัดการทุนด้านการพัฒนาระดับพื้นที่ (บพท.)มร.ลป. ร่วมการสัมมนาพหุภาคี “สู้ชนะความจน : บนฐานพลังความรู้ พลังภาคี”

ต่อมาเมื่อวันที่ 21 ธ.ค. 2566 นายประเสริฐ สินสุขประเสริฐ ประธานกรรมการ ปตท. ได้แสดงเจตจำนงต่อที่ประชุมขอลาออกจากการดำรงตำแหน่งประธานกรรมการ และเพื่อให้การดำเนินงานของ ปตท. สามารถดำเนินไปได้อย่างต่อเนื่อง ที่ประชุมจึงมีมติแต่งตั้งให้นายฉัตรชัย พรหมเลิศ กรรมการอิสระ เป็นประธานกรรมการ ปตท. จำกัด  (มหาชน) โดยให้มีผลตั้งแต่วันที่ 23 ธ.ค. 2566 เป็นต้นไป

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗, เล่ม ๑๓๑ ตอนที่ ๒๗ ข หน้า ๔, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๑๓, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๔ ตอนที่ ๑๐๔ ง หน้า ๓๗๑๓, ๒ มิถุนายน ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่บุคคลที่ช่วยเหลือผู้ประสบธรณีพิบัติภัย "สึนามิ", เล่ม ๑๒๒ ตอนที่ ๒๓ ข หน้า ๑๙๕, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๒, เล่ม ๑๒๗ ตอนที่ ๖ ข หน้า ๗๘, ๖ มิถุนายน ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี ประจำปี ๒๕๕๒, เล่ม ๑๒๘ ตอนที่ ๑ ข หน้า ๔, ๑๒ มกราคม ๒๕๕๔

 อ้างอิง  

หมวดหมู่:บุคคลจากอำเภอกาญจนดิษฐ์
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงมหาดไทยไทย
หมวดหมู่:ผู้ว่าราชการจังหวัดลพบุรี
หมวดหมู่:บุคคลจากโรงเรียนสามเสนวิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยเวสเทิร์น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลธัญบุรี
หมวดหมู่:อธิบดีกรมป้องกันและบรรเทาสาธารณภัย